b'\n_START_ARTICLE_\nJohn Duthie\n_START_SECTION_\nTelevisio\n_START_PARAGRAPH_\nDuthie aloitti televisiossa apulaisohjaajana televisiosarjassa Nuori Indiana Jones seikkailee ja sen j\xc3\xa4lkeen on ohjannut jaksoja muun muassa sarjoista Hiljainen todistaja, Tehdas, As If ja Antaa palaa!.\n_START_SECTION_\nPokeriura\n_START_PARAGRAPH_\nDuthie tuli pokerimaailman tietoisuuteen voittamalla Mansaarella k\xc3\xa4ydyn televisioidun Poker Million -turnauksen. Turnauksen ykk\xc3\xb6spalkinto oli miljoona puntaa. Sen j\xc3\xa4lkeen h\xc3\xa4n oli pelaamassa kolmessa Late Night Poker -pokeriohjelman jaksossa._NEWLINE_Vuoden 2003 Euroopan kaksinpelimestaruuskilpailuissa Duthie sijoittui toiseksi Mike Sextonin j\xc3\xa4lkeen._NEWLINE_John Duthie kehitti ja k\xc3\xa4ynnisti European Poker Tourin, jota on pelattu vuodesta 2004._NEWLINE_Duthie edustaa European Poker Tourin p\xc3\xa4\xc3\xa4sponsoria PokerStars-nettipokerihuonetta. Syyskuussa 2007 h\xc3\xa4nen pokeriuransa turnausansiot ylittiv\xc3\xa4t 1,8 miljoonaa dollaria.'